Skei die koring van die kaf: Besluitneming in 'n wêreld oorweldig deur data - ProAgri
by Specialist Writer 30th May 2022, 2:33 pm 125 Views 0 Comments
Eerstens is dit noodsaaklik dat produsente terugstaan van die stortvloed van inligting en die bronne wat hulle raadpleeg en vertrou, in heroorweging neem. Wanneer mens sclerotinia opsoek, byvoorbeeld, gee Google 1,8 miljoen resultate binne sekondes – maar hoe relevant en op datum is die inligting?
Behalwe as jy bedrewe is in die kuns om die resultate vir relevansie te filter en weet hoe om akkuraatheid te verifieer, is jy niks nader aan die gewasbeskermingantwoord wat jy soek nie. En selfs al kry jy die antwoord, hoe integreer jy die beheer van een pes in die res van jou boerderyaktiwiteite in die konteks van oorhoofse gewasbeplanning, bestuur van insetkoste, vereistes vir omgewingsvolhoubaarheid en winsgewendheid?
Derdens sal produsente daarby baat om dié inligtingskanale te gebruik wat die meeste aanklank by hul omstandighede en voorkeure vind. Om weer die InteliGro voorbeeld te gebruik: alhoewel hulle sentraal tot ons aanbieding staan, is CCA's nie produsente se enigste inligtingsroete nie. Ons bied gereeld inligtingsdae aan waartydens produsente direk met 'n verskeidenheid tegnologie- en produkkundiges kan gesels, asook virtuele geleenthede om ons inligting so ver en wyd as moontlik beskikbaar te stel.
'n Goeie voorbeeld van laasgenoemde is die jaarlike Rygewassimposium wat 'n platform bied vir produsente en kundiges om hul menings, ervarings, uitdagings en oplossings met kykers te deel. Hierdie geverifieerde data bly beskikbaar vir langer in die vorm van verkorte video's wat ons op ons verskillende sosiale mediaplatforms laai.